**Likumprojekta “Grozījumi Pievienotās vērtības nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Lai mazinātu administratīvo slogu nodokļu maksātājiem un nodrošinātu iespēju vairākus nodokļu maksājumus veikt vienā maksājumā un tos maksāt valsts budžetā vienotajā nodokļu kontā, tiek pārskatīts pievienotās vērtības nodokļa (turpmāk – PVN) maksāšanas termiņš, nosakot, ka PVN vienotajā nodokļu kontā ir iemaksājams 23 dienu laikā pēc attiecīgā taksācijas perioda beigām.Likumprojektā “Grozījumi Pievienotās vērtības nodokļa likumā” (turpmāk – Likumprojekts) paredzēts, ka likums stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2017.gada 26.septembra sēdes protokola Nr.48 (turpmāk – Protokols Nr.48) 44.§ 3.punkts paredz, lai mazinātu administratīvo slogu nodokļu maksātājiem un nodrošinātu iespēju vairākus nodokļu maksājumus, kā arī valsts nodevu par numerācijas lietošanas tiesībām vienotajā nodokļu kontā samaksāt vienā maksājumā, arī Finanšu ministrijai izvērtēt kompetencē esošos normatīvos aktus un pārskatīt nodokļu deklarāciju iesniegšanas un nodokļu (t. sk. valsts nodevas par numerācijas lietošanas tiesībām) maksāšanas termiņus, un vienlaikus ar nākamajiem grozījumiem attiecīgajos normatīvajos aktos, bet ne vēlāk kā līdz 2018.gada 1.martam, iesniegt izskatīšanai Ministru kabinetā normatīvo aktu projektus, kas paredz, ka:3.1. regulāri maksājamie (t.i., reizi mēnesī, reizi ceturksnī un reizi pusgadā maksājamie) Valsts ieņēmumu dienesta (turpmāk – VID) administrētie nodokļi un valsts nodeva par numerācijas lietošanas tiesībām budžetā ir samaksājama ne vēlāk kā līdz pārskata iesniegšanas mēneša 23.datumam. Mēneša 23.datums ir vienotais regulāri maksājamo nodokļu un valsts nodevas par numerācijas lietošanas tiesībām maksāšanas gala termiņš;3.2. regulāri iesniedzamās (t.i., reizi mēnesī, reizi ceturksnī un reizi pusgadā iesniedzamās) nodokļu deklarācijas un numerācijas lietošanas tiesību ikgadējās valsts nodevas deklarācija nodokļu administrācijai iesniedzamas pirms nodokļu un valsts nodevas par numerācijas lietošanas tiesībām maksāšanas gala termiņa, nodokļu deklarācijas un numerācijas lietošanas tiesību ikgadējās valsts nodevas deklarācijas iesniegšanas termiņu nosakot ne mazāk kā trīs dienas pirms vienotā nodokļu un numerācijas lietošanas tiesību ikgadējās valsts nodevas maksāšanas gala termiņa iestāšanās;3.3. minētie normatīvo aktu grozījumi spēkā stājas 2021.gada 1.janvārī un attiecināmi uz deklarācijām, kas iesniedzamas ar 2021.gada 1.janvāri, un nodokļu un numerācijas lietošanas tiesību ikgadējās valsts nodevas maksājumiem, kuru maksāšanas termiņš iestājas ar 2021.gada 1.janvāri.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2021.gadu, kā to paredz Saeimā 2017.gada 23.novembrī pieņemtais likums “Grozījumi likumā “Par nodokļiem un nodevām””, VID administrēto valsts budžeta maksājumu veikšanai tiek ieviests vienotais nodokļu konts. Likumprojekta mērķis ir mazināt administratīvo slogu nodokļu maksātājiem un nodrošināt iespēju vairākus nodokļu maksājumus veikt vienā maksājumā un tos maksāt valsts budžetā vienotajā nodokļu kontā. Līdz ar to tiek pārskatīts PVN maksāšanas termiņš, nosakot, ka PVN vienotajā nodokļu kontā ir iemaksājams 23 dienu laikā pēc attiecīgā taksācijas perioda beigām. Pamatojoties uz likuma “Par nodokļiem un nodevām” 1.panta 34.punktu un 23.1 pantu, kuri stāsies spēkā 2021.gada 1.janvārī, ir noteikts, ka vienotais nodokļu konts ir valsts budžeta ieņēmumu konts Valsts kasē un šajā kontā nodokļu maksātājs iemaksā likuma “Par nodokļiem un nodevām” 23.1panta pirmajā daļā noteiktos maksājumus, tai skaitā arī PVN. PVN ir tāds nodoklis, kuru maksā valsts budžetā. Šobrīd Pievienotās vērtības nodokļa likums nosaka, ka PVN ir jāiemaksā valsts budžetā likumā noteikto dienu laikā, un tas nenosaka, kādā kontā ir jāveic šī nodokļa maksājums (proti, konts un kārtība, kādā iemaksājams PVN valsts budžetā, tiek noteikts saskaņā ar likuma “Par nodokļiem un nodevām” 23.1 pantā noteikto kārtību). Atbilstoši likuma “Par nodokļiem un nodevām” 23.1 pantam šādu pieeju ir plānots saglabāt, arī ieviešot vienoto nodokļu kontu, tādējādi Pievienotās vērtības nodokļa likumā nav paredzēts precizēt tekstu, lai īpaši norādītu, ka PVN ir maksājams vienotajā nodokļu kontā, tomēr, lai būtu iespējams izpildīt vienotā nodokļu konta ieviešanas nosacījumus, saskaņā ar Protokola Nr.48 44.§ 3.1.apakšpunktu Pievienotās vērtības nodokļa likumā ir jāparedz atbilstošs PVN iemaksas valsts budžetā veikšanas datums.Lai radītu iespēju, ka vienā maksājumā ir iespējams samaksāt vairākus nodokļu maksājumus, tādējādi samazinot maksājumu izmaksas un maksājumu veikšanai nepieciešamos cilvēkresursus, nepieciešams pārskatīt nodokļu maksāšanas termiņus un attiecīgajos normatīvajos aktos noteikt, ka regulāri maksājamie (t.i., reizi mēnesī, reizi ceturksnī un reizi pusgadā maksājamie) VID administrētie nodokļi budžetā ir samaksājami ne vēlāk kā līdz pārskata iesniegšanas mēneša 23.datumam. Tādējādi, vienādojot maksāšanas termiņu regulāri maksājamiem VID administrētiem nodokļiem, tiek radīta iespēja nodokļu maksātājam minētos maksājumus samaksāt vienotajā nodokļu kontā vienā maksājumā līdz vienotajam nodokļu maksāšanas gala termiņam - pārskata iesniegšanas mēneša 23.datumam. Pievienotās vērtības nodokļa likumā, nosakot vienotu PVN maksāšanas gala termiņu, tas neliedz iespēju reģistrētiem PVN maksātājiem veikt PVN maksājumus valsts budžetā (t.i., vienotajā nodokļu kontā) vairākos maksājumos, ja tas būs ērtāk no konkrēta nodokļu maksātāja finanšu plūsmas organizācijas viedokļa, taču mēneša 23.datums ir datums, kad VID administrētiem nodokļiem ir jābūt samaksātiem. Vienlaikus, lai nodrošinātu, ka vienotajā nodokļu kontā saņemto maksājumu ir iespējams attiecināt pret VID administrēto nodokļu maksājumu saistībām, normatīvajos aktos ir jānosaka, ka nodokļu deklarācija ir iesniedzama pirms nodokļa maksāšanas termiņa, tādējādi vispirms tiktu uzskaitīta VID administrēto nodokļu maksājumu saistība un vienotajā nodokļu kontā saņemto maksājumu būs iespējams pret to attiecināt. Savukārt situācijā, kad nodokli maksā pirms nodokļu deklarācijas iesniegšanas, vienotajā nodokļu kontā var veidoties nodokļa pārmaksa un tā var tikt novirzīta citu nodokļu maksājumu saistību segšanai, ne tā nodokļa maksājuma, attiecībā uz kuru normatīvais akts paredz nodokli maksāt pirms nodokļu deklarācijas iesniegšanas, saistību segšanai. Tādējādi ir jāpārskata nodokļu deklarāciju iesniegšanas termiņi un attiecīgajos normatīvajos aktos ir jānosaka, ka nodokļu deklarācijas iesniegšanas termiņš nosakāms ne mazāk kā trīs dienas pirms vienotā nodokļu maksāšanas gala termiņa iestāšanās.Šobrīd spēkā esošā Pievienotās vērtības nodokļa likuma 118.pants nosaka PVN deklarāciju un paziņojumu par PVN samaksas iesniegšanas termiņus (proti, visos gadījumos termiņš tiek noteikts kā 20 dienas pēc konkrēta notikuma iestāšanās). Savukārt Pievienotās vērtības nodokļa likuma 119.panta pirmajā daļā ir noteikts, ka PVN, kas aprēķināts par taksācijas periodu, reģistrēts PVN maksātājs iemaksā valsts budžetā 20 dienu laikā pēc taksācijas perioda beigām, ja šajā pantā nav noteikts citādi. Citos gadījumos Pievienotās vērtības nodokļa likums nosaka, ka termiņš PVN iemaksai valsts budžetā ir noteikts 20 dienas pēc konkrēta notikuma iestāšanās.Lai gan Protokola Nr.48 44.§ 3.1.apakšpunkts uzdod noteikt, ka regulārie maksājami ir maksājami ne vēlāk kā līdz pārskata iesniegšanas mēneša 23.datumam, tomēr, izvērtējot administratīvo slogu, kas var rasties gan VID, gan nodokļu maksātājiem sakarā ar dažādiem principiem PVN maksāšanai valsts budžetā (t.i., vienotajā nodokļu kontā), un riskiem normu neievērošanā, Pievienotās vērtības nodokļa likumā būtu jāparedz vienāds dienu skaits, proti, 23 dienas, pēc iespējas visos gadījumos. Ņemot vērā minēto, ar Likumprojektu tiek paredzēts noteikt, ka PVN, kas aprēķināts par taksācijas periodu, reģistrētam PVN maksātājam jāsamaksā valsts budžetā (t.i., vienotajā nodokļu kontā) ne vēlāk kā līdz 23.datumam pēc taksācijas perioda beigām. Tāpat tiek paredzēts precizēt dienu skaitu citos Pievienotās vērtības nodokļa likuma noteiktajos gadījumos (likuma 119.panta otrajā, trešajā, ceturtajā un piektajā daļā, 121.panta trešajā daļā un 137.panta vienpadsmitajā daļā noteiktie gadījumi), aizstājot 20 dienas ar 23 dienām. PVN maksāšanu valsts budžetā (t.i., vienotajā nodokļu kontā) paredzēts attiecināt arī uz Pievienotās vērtības nodokļa likuma 140.1 panta astoto daļu, proti, uz īpašu PVN aprēķināšanas un maksāšanas režīmu elektronisko sakaru, apraides un elektroniski sniegtiem pakalpojumiem personai, kura nav PVN maksātājs. Šobrīd spēkā esošās Pievienotās vērtības nodokļa likuma 140.1pantā noteiktās prasības ir pārņemtas saskaņā ar Padomes 2006.gada 28.novembra direktīvas Nr.2006/112/EK par pievienotās vērtības nodokļa kopējo sistēmu (turpmāk – PVN direktīva) 369.a pantu līdz 369.k pantam, kuros noteikts, kādos gadījumos var izmantot īpašo režīmu telekomunikāciju, radio un televīzijas apraides vai elektroniskiem pakalpojumiem, ko sniedz PVN maksātāji, kas veic uzņēmējdarbību Eiropas Savienībā, bet to neveic patēriņa dalībvalstī. PVN direktīva nosaka, ka PVN maksātājs iesniedz identifikācijas dalībvalstij PVN deklarāciju par katru kalendārā gada ceturksni 20 dienu laikā pēc tā taksācijas perioda beigām, uz kuru attiecas deklarācija un maksā PVN deklarācijas iesniegšanas laikā vai vēlākais – beidzoties termiņam, kura laikā deklarācija jāiesniedz. Papildus tam PVN direktīva nosaka, ka minētos PVN maksājumus veic identifikācijas dalībvalsts noteiktā bankas kontā, ar nolūku samaksāto PVN sadalīt katrai patēriņa dalībvalstij, kurā minētie pakalpojumi sniegti.Ņemot vērā minēto Pievienotās vērtības nodokļa likuma 140.1panta astotajā daļā nevar tikt mainīts PVN samaksas termiņš un to nepieciešams saglabāt esošajā redakcijā, proti, 20 dienu laikā pēc taksācijas perioda beigām.Attiecībā uz Protokola Nr.48 44.§ 3.2.apakšpunktu jāatzīmē, ka jau šobrīd Pievienotās vērtības nodokļa likuma 118.panta pirmā daļa nosaka, ka reģistrēta PVN maksātāja regulāri iesniedzamās deklarācijas un tās pielikumu iesniegšanas, iesniegšanas termiņš VID ir 20 dienas pēc taksācijas perioda beigām, un tādējādi atbilstoši plānotajiem grozījumiem PVN, kas ir maksājams saskaņā ar PVN regulējumu regulāri, tiks deklarēts ne mazāk kā trīs dienas pirms tā maksāšanas. Tā kā Saeimā 2017.gada 23.novembrī pieņemtais likums “Grozījumi likumā “Par nodokļiem un nodevām”” paredz ieviest vienoto nodokļu kontu ar 2021.gada 1.janvāri, tad Likumprojektam jāstājas spēkā 2021.gada 1.janvārī. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID. |
| 4. | Cita informācija | Pievienotās vērtības nodokļa likuma 119.panta trešajā daļā un 140.1panta astotajā daļā noteiktajos gadījumos, ir nepieciešams noteikt, ka minētie PVN maksājumi ir īpaši identificējami PVN administrēšanas nolūkā un uz minēto nosacījumu pamata samaksātais PVN nav novirzāms citu maksājumu saistību segšanai. Līdz ar to Pievienotās vērtības nodokļa likuma 119.panta trešajā daļā un 140.1panta astotajā daļā noteiktie gadījumi ir atrunājami Ministru kabineta noteikumos, kas nosaka kārtību, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai, kā izņēmuma gadījumi.Tā kā Protokola Nr.48 44.§ 3.3.apakšpunkts nosaka, ka minētie normatīvo aktu grozījumi attiecināmi uz deklarācijām, kas iesniedzamas ar 2021.gada 1.janvāri, un nodokļu maksājumiem, kuru maksāšanas termiņš iestājas ar 2021.gada 1.janvāri, tad arī visi PVN maksājumi, kuri tiks ieskaitīti valsts budžetā, sākot ar 2021.gada 1.janvāri, ir maksājami valsts budžetā vienotajā nodokļu kontā.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums skar reģistrētus PVN maksātājus, kuri veic ar PVN apliekamus darījumus iekšzemē (pēc VID datiem uz 2018.gada 1.janvāri bija reģistrēti 84622 PVN maksātāji). |
| 2. | Tiesiskā regulējuma ietekme uz tautsaimniecību un administratīvo slogu | Līdz ar Likumprojektu netiek radītas jaunas procedūras vai noteikti jauni pienākumi, bet tiek mainīti izpildes termiņi esošajiem pienākumiem, t.i., tiek noteikts vienots nodokļu maksāšanas gala termiņš. Nosakot vienotu nodokļu maksāšanas gala termiņu, nodokļu maksātājam būs vienkāršāk sekot līdzi nodokļu saistību izpildei (jo būs viens termiņš, nevis kā šobrīd dažādi un atšķirīgi). Tomēr visu grozījumu kopums, kas saistīts ar vienotā nodokļu konta ieviešanu, zināmā mērā rada ietekmi uz nodokļu administrēšanas procesiem un administratīvo slogu. Likumprojektā ietvertajam tiesiskajam regulējumam ir pozitīva ietekme uz tautsaimniecību. Ieviešot praksē ar Likumprojektu paredzēto, paredzams, ka kopumā samazināsies administratīvais slogs nodokļu nomaksā un tiks radīta iespēja ietaupīt gan pārskaitījumu veikšanas izdevumus, gan cilvēkresursus pārskaitījuma veikšanai, t.sk. laiku maksājuma sagatavošanai un veikšanai.  |
| 3. | Administratīvo izmaksu monetārs novērtējums | Ņemot vērā to, ka maksājumu veikšanas izmaksas ir atšķirīgas dažādiem maksājumu pakalpojumu sniedzējiem, kā arī nodokļu maksātājiem ir iespējams izvēlēties dažādus maksājumu pakalpojumu piedāvājumus, administratīvo izmaksu monetāru aprēķinu nav iespējams veikt. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Ar Likumprojekta izstrādi saistītās izmaksas tiks segtas no VID piešķirtā finansējuma, tajā skaitā prioritārā pasākuma “Nodokļu informācijas pakalpojumu modernizācija (t.sk., ar Maksājumu administrēšanas informācijas sistēmas (MAIS) izveidošanu un funkcionalitātes nodrošināšanu)” ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Finanšu ministrija (VID) izstrādās grozījumus Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”, lai veiktu redakcionālus precizējumus par šobrīd spēkā esošajām atsaucēm uz Pievienotās vērtības nodokļa likuma normām, kurās noteikts PVN iemaksāšanas valsts budžetā brīdis.Tā kā Pievienotās vērtības nodokļa likums nenosaka kādā valsts budžeta kontā PVN ir maksājams un kāda ir samaksas kārtība, tad, šī kārtība tiks noteikta saskaņā ar Ministru kabineta noteikumiem atbilstoši likumā “Par nodokļiem un nodevām” noteiktajam deleģējumam. |
| 2. | Atbildīgā institūcija | Finanšu ministrija, VID. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, 2017.gada 6.decembrī publicējot uzziņu par Likumprojekta izstrādes uzsākšanu Finanšu ministrijas mājas lapā ([www.fm.gov.lv](http://www.fm.gov.lv)). |
| 2. | Sabiedrības līdzdalība projekta izstrādē | Vispārēja informācija par vienotā nodokļu konta ieviešanu un tā ieviešanas risinājumiem ir sniegta Nacionālās trīspusējās sadarbības padomes Budžeta un nodokļu apakšpadomes 2017.gada 18.augusta sēdē, tāpat sabiedrības līdzdalība vienotā nodokļu konta regulējuma izstrādē tika nodrošināta Saeimā 2017.gada 23.novembrī pieņemtā likuma “Grozījumi likumā “Par nodokļiem un nodevām”” izstrādes un virzības laikā, kad likumprojekts tika skaņots ar Latvijas Pašvaldību savienību, Latvijas Brīvo arodbiedrību savienību un Latvijas Darba devēju konfederāciju, kā arī ar Latvijas Tirdzniecības un rūpniecības kameru.Informācija par Likumprojektu 2017.gada 6.decembrī publicēta Finanšu ministrijas tīmekļa vietnē sadaļā “Sabiedrības līdzdalība” <http://www.fm.gov.lv/lv/sabiedribas_lidzdaliba/>tiesibu\_aktu\_projekti/nodoklu\_politika/#project430 Sabiedrības līdzdalība Likumprojekta izstrādē tiks nodrošināta turpmākajā Likumprojekta saskaņošanas gaitā pēc tā izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Ievērojot VI sadaļas 2.punktā minēto, izsludinot Likumprojektu Valsts sekretāru sanāksmē, informācija par Likumprojektu tiks nosūtīta Latvijas Darba devēju konfederācijai un Latvijas Tirdzniecības un rūpniecības kamerai. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts nemainīs pārvaldes funkcijas un institucionālo struktūru, kā arī netiks veidotas jaunas institūcijas, savukārt esošās institūcijas netiks likvidētas vai reorganizētas. |
| 3. | Cita informācija | Nav |

Finanšu ministre D.Reizniece-Ozola

D.Leimane

67095513

dace.leimane@fm.gov.lv